VENDIM
Nr. 211, datë 16.3.2016

PËR KRIJIMIN DHE ADMINISTRIMIN E REGJISTRIT ELEKTRONIK TЁ KONCESIONIT∕PARTNERITETIT PUBLIK PRIVAT

Në mbështetje të nenit 100 të Kushtetutës, të pikës 3, të nenit 14, të ligjit nr. 125/2013, “Për koncesionet dhe partneritetin publik privat”, të ndryshuar, dhe të nenit 4, të ligjit nr. 10325, datë 23.9.2010, “Për bazat e të dhënave shtetërore”, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave

VENDOSI:

1. Krijimin, funksionimin, administrimin dhe mirëmbajtjen e Regjistrit Elektronik të Koncesionit /Partneritetit Publik Privat (REKP) dhe publikimin e tij në faqen zyrtare të Njësisë së Trajtimit të Koncesioneve/PPP (në vijim “ATRAKO”), me adresë elektronike: http://www.atrako.gov.al.
	2. ATRAKO-ja është institucioni administrues i Regjistrit Elektronik të Koncesionit/Partneritetit Publik Privat (REKP).	
3. Regjistri Elektronik i Koncesionit/Partne-ritetit Publik Privat (REKP), përfshin:
a) si të dhëna parësore, të gjitha të dhënat e mbledhura nga ATRAKO, si më poshtë vijon: 
i) të dhëna lidhur me autoritetin kontraktues;
ii) të dhëna në lidhje me objektin e kontratës së koncesionit/PPP; 
iii) llojin e kontratës;
iv) vendndodhjen e objektit të kontratës;
v) kohëzgjatjen e kontratës;
vi) vlerën e kontratës;
vii) çmimin e shërbimit publik;
viii) tarifën koncesionare që i paguhet autoritetit kontraktues;
ix) tekstin e plotë të kontratës, në përputhje me legjislacionin për mbrojtjen dhe trajtimin e të dhënave personale;


b) si të dhëna dytësore, të dhënat lidhur me koncesionarin/partnerin privat, që administrohen nga baza e të dhënave të Regjistrit të QKR-së.
4. Baza e të dhënave të Regjistrit Elektronik të Koncesionit/Partneritetit Publik Privat (REKP) ndërvepron me bazën e të dhënave të Regjistrit të QKR-së.
5. Dhënës të informacionit janë të gjithë autoritetet kontraktore, të cilët, në kuptim të ligjit nr. 125/2013, “Për koncesionet dhe partneritetin publik privat”, të ndryshuar, janë: 
a) ministritë e linjës;
b) njësitë e qeverisjes vendore.
6. Regjistri elektronik i koncesionit/PPP është publik, i aksesueshëm dhe pa pagesë, nëpërmjet faqes zyrtare të ATRAKO-s, nga të gjithë autoritet kontraktore, nga partnerët privatë dhe nga të gjithë personat e interesuar. Akesesi në këto të dhëna rregullohet sipas dispozitave të ligjit nr. 119/2014, “Për të drejtën e informimit”, ligjit nr. 9887, datë 10.3.2008, “Për mbrojtjen e të dhënave personale”, të ndryshuar, dhe udhëzimit nr. 39, datë 5.8.2013, të Komisionerit, “Për përpunimin e të dhënave personale në regjistrat publikë”. Për këtë qëllim, autoritetet kontraktore duhet të përcaktojnë, që në fillim, të dhënat për të cilat kërkojnë kufizimin e publikimit të tyre në regjistër.
7. ATRAKO-ja merr masat e nevojshme për garantimin e sigurisë së të dhënave që përmban regjistri, nëpërmjet përdorimit të instrumenteve mbrojtëse të përshtatshme.
8. Hedhja e të dhënave në regjistër bëhet në përputhje me formatin e aneksit 1, bashkëlidhur dhe pjesë e këtij vendimi.
9. Autoritetet kontraktore kanë detyrimin të përcjellin një kopje të kontratës së koncesionit / PPP, të shoqëruar me anekset përkatëse, brenda 15 ditëve, nga data e nënshkrimit të saj, pranë ATRAKO-s.
10. Autoritetet kontraktore kanë detyrimin të përcjellin një kopje të ndryshimeve të kontratës së koncesionit/PPP, të shoqëruar me anekset përkatëse, brenda 15 ditëve, nga data e nënshkrimit të saj, pranë ATRAKO-s.
11. Autoritetet kontraktore kanë detyrimin të përcjellin, brenda 30 ditëve, nga data e hyrjes në fuqi të këtij vendimi, pranë ATRAKO-s, kopje të të gjitha kontratave të koncesionit dhe partneritetit publik privat, të nënshkruara prej tyre para hyrjes në fuqi të këtij vendimi.
12. Shpenzimet e nevojshme për krijimin, mirëmbajtjen dhe administrimin e Regjistrit Elektronik të Koncesionit/Partneritetit Publik Privat, përballohen nga buxheti i ATRAKO-s.
13. Ngarkohen ministritë e linjës, njësitë e qeverisjes vendore dhe Njësia e Trajtimit të Koncesioneve/PPP (ATRAKO) për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ERVIN METE

Aneksi 1

Numri i Regjistrit *

(numri i identifikimit)

Emri i projektit

Objekti i kontratés

Palét kontraktuese

Formulari

REGJISTRI I KONTRATES SE KONCESIONIT/PPP

Pér heré té paré

Pér ndryshime/ anekse

FORMULARI I TE DHENAVE TE KONTRATES SE KONCESIONIT/PPP

4. Data e nénshkrimit t kontratés

s. Data e hyrjes né fuqi t& kontratés

6. Kohézgjatja e kontratés

7 Vendndodhja e Kontratés
) (Bashki, qytet, shtet)
8 Fee/Tarifa Koncesionit/PPP

Mbéshtetja financiare nga shteti

10. Lloji i Kontratés

a) Koncesion i punéve publike
b) Koncesion i shérbimeve publike
¢) Kontrat€ e punéve publike

d) Kontraté e shérbimeve publike

Cmimi i shérbimit
11.

Té dhéna pér té cilat kérkohet kufizimi i

2. publikimit. **

Shuma

Monedha

13. Lista e materialeve bashkélidhur

14. Kompania operuese (SPV)

NIPT/NUIS
Vendi dhe data
Neénshkrimi dhe vula ¢
Autoritetit Kontraktues
Plotésohet nga ATRAKO né rast se éshté kontraté e re/ né rast ndryshimi kontraté, plotésohet nga Autoriteti Kontraktues
i T¢ dhéna pér t¢ cilat kérkohet kufizimi i publikimit né pérputhje me ligjin nr.9887, daté 10.3.2008, “Pér mbrojtjen e té dhénave personale”, té ndryshuar.




